Norske Billedkunstnere

Norske Billedkunstnere (NBK) er ein fagorganisasjon for profesjonelle biletkunstnarar i Noreg. NBK er ein paraplyorganisasjon for 20 sjølvstendige organisasjonar for biletkunst – 16 distriktsorganisasjonar og seks fagorganisasjonar – med til saman over 2 900 medlemmar (2017). Organisasjonen er arrangør av Haustutstillinga og gjev ut fagbladet Billedkunst.

Historie 
NBK blei stifta i 1975 som Norske Billedkunstneres Fagorganisasjon,  ein fagpolitisk organisasjon som skulle fungera saman med det eksisterande og fagtekniske Bildende Kunstneres Styre (BKS) som var blitt danna allereie 1888. Dette skiljet blei seinare oppheva gjennom danninga av fellesorganisasjonen Billedkunstfaglig Sentralorganisasjon (ogsaa BKS). Billedkunstfaglig Sentralorganisasjon og Norske Billedkunstneres Fagorganisasjon (NBFO) blei slått saman til dagens NBK i 1989.

Oppgåver og administrasjon 
NBK arbeider for å ivareta dei faglege, ideelle, økonomiske og sosiale rettane og interessene til norske biletkunstnarar. NBK arrangerer kvart år Haustutstillinga og tidlegare Stipendutstillinga i Kunstnernes Hus i Oslo, og fungerer som innstillingsorgan for statlege og andre stipend- og støtteordningar. NBK eig og gjev ut fagbladet Billedkunst.

Norske Billedkunstnere består av ein administrasjon og eit styre, og har kontorlokale i Akersgata 7 i Oslo.

Grunnorganisasjonar og medlemmar 
NBK har rundt 2 900 enkeltmedlemmer som fordeler seg på 20 grunnorganisasjonar; seks landsomfattande fagorganisasjonar og 14 distriktsorganisasjonar.

Ifølgje vedtektene til NBK kan ein ikkje vera medlem direkte i NBK, men må søkja opptak i ein av dei 20 grunnorganisasjonane (sjå NBKs vedtekter, § 2-1). Opptak i grunnorganisasjonane skjer på grunnlag av utdanning, utstillingar og innkjøp.

Det har blitt stadig meir vanleg blant kunstnarar å jobba i fleire teknikkar samtidig og parallelt. I tillegg til dei tradisjonelle kunstformene (skulptur, teikning, grafikk, tekstil og måleri) arbeider dessutan mange kunstnarar innanfor samlenemninga «andre teknikkar», det vil seia foto, film, performance, lyd osb.

Landsomfattande grunnorganisasjonar 

 Norsk Billedhoggerforening
 Tegnerforbundet
 Norske Grafikere
 Norske Tekstilkunstnere
 Landsforeningen Norske Malere (LNM)
 Unge Kunstneres Samfund (UKS)

Distriktsorganisasjonar 

 Bildende Kunstnernes Forening Bergen (Hordaland) (BKFH), etablert i 1931.
 Bildende Kunstnere Møre og Romsdal (BKMR), etablert i 1931.
 Bildende Kunstneres Forening Rogaland (BKFR), etablert i 1932, reetablert i 1947.
 Trøndelag Bildende Kunstnere (TBK), etablert i 1931, reetablert i 1947.
 Billedkunstnere i Telemark (BiT), etablert i 1971. BiT driv saman med Norske Kunsthåndverkere Sør-Norge Telemark kunstnersenter, som blei skipa i 1983.
 Nordnorske Bildende Kunstnere (NNBK), etablert i 1971.
 Billedkunstnere i Oppland (BKO), etablert i 1971.
 Norske Billedkunstnere – Agder (NBK-A), etablert i 1972.
 Buskerud Bildende Kunstnere (BBK), etablert i 1976.
 Bildende Kunstnere Hedmark (BKH), etablert i 1976.
 Vestfold Bildende Kunstnere (VBK), etablert i 1976.
 Østfold Bildende Kunstnere (ØBK), etablert i 1977.
 Biletkunstnarane i Sogn og Fjordane (BKSF), etablert i 1978.
 Billedkunstnerne i Oslo og Akershus (BOA), etablert i 2002 ved ei samanslåing av Akershus Bildende Kunstneres Forening (ABKF) og Oslo Bildende Kunstnere (OBK).

Referansar 

Denne artikkelen bygger på «Norske Billedkunstnere» frå ,  den 17. november 2020.

Bakgrunnsstoff 

Skipingar i 1975
Norsk kunst
Norske kulturorganisasjonar